b'\n_START_ARTICLE_\nAtogr\xc4\x85\xc5\xbeiniai metai\n_START_PARAGRAPH_\nAtogr\xc4\x85\xc5\xbeiniai metai (taip pat tropiniai ar kalendoriniai metai) yra laiko tarpas tarp dviej\xc5\xb3 gretim\xc5\xb3 pavasario lygiadieni\xc5\xb3. Atogr\xc4\x85\xc5\xbeiniai metai trunka 365,24219 dienas ir yra m\xc5\xabs\xc5\xb3 kalendoriaus pagrindas._NEWLINE_Keliamuosius metus stengiamasi priderinti taip, kad kiekvienas pavasario lygiadienis i\xc5\xa1eit\xc5\xb3 tuo pa\xc4\x8diu met\xc5\xb3 laiku, kadangi \xc5\xbemon\xc4\x97s laiko tarp\xc4\x85 \xe2\x80\x9emetai\xe2\x80\x9c suvokia kaip met\xc5\xb3 laik\xc5\xb3 kait\xc4\x85 - nuo vieno pavasario iki kito. Atogr\xc4\x85\xc5\xbeiniai metai n\xc4\x97ra tas pats, kas vienas \xc5\xbdem\xc4\x97s apskriejimas aplink Saul\xc4\x99 (\xc5\xbevaig\xc5\xbediniai metai). Pagrindin\xc4\x97 nesutapimo prie\xc5\xbeastis - \xc5\xbdem\xc4\x97s a\xc5\xa1ies precesija (pasvirimas). D\xc4\x97l to danguje nuolatos slenka pavasario lygiadienio ta\xc5\xa1kas, ta pa\xc4\x8dia kryptimi kaip ir \xc5\xbdem\xc4\x97s skriejimas aplink Saul\xc4\x99. Pilnas ciklas \xc4\xafvyksta kart\xc4\x85 per 25 765 metus. Formul\xc4\x97 sinodiniams periodams skai\xc4\x8diuoti:_NEWLINE_\\frac{1}{T_{\\text{ato}}} = \\frac{1}{T_{\\text{prec}}} + \\frac{1}{T_{\\text{sid}}}_NEWLINE_\xc4\xafstat\xc4\x99 skai\xc4\x8dius, galime su\xc5\xbeinoti, kad atogr\xc4\x85\xc5\xbeiniai metai trunka T_{\\text{ato}} \\approx 0.99996T_{\\text{sid}}. Sideriniai metai yra 365,25636 dienos, o atogr\xc4\x85\xc5\xbeiniai - 365,24219 dienos, ir tai sutampa su \xc5\xbeinynuose pateikiamu skai\xc4\x8diumi. Toks smulkus kabin\xc4\x97jimasis visi\xc5\xa1kai pateisinamas, kai reikia nagrin\xc4\x97ti ilgesnius laiko tarpus. Sideriniai ir atogr\xc4\x85\xc5\xbeiniai metai nesutampa per 0,014 dienos. Taigi, per t\xc5\xabkstant\xc4\xaf met\xc5\xb3 susidaro 14 dien\xc5\xb3, per du t\xc5\xabkstan\xc4\x8dius - beveik m\xc4\x97nuo. Jei nepaisytume \xc5\xbdem\xc4\x97s a\xc5\xa1ies pokrypio, Jonin\xc4\x97s labai greitai tapt\xc5\xb3 nebe trumpiausios nakties \xc5\xa1vente.'